Public procurement notice: Contract Notice
Published: 2021-12-27
Buyer: Forsvarsministeriets Materiel- og Indkøbsstyrelse
Country: DK
Contract type: Services
Procedure: Open procedure
CPV classification: 72000000 | 72417000: Internet domain names
Estimated value: 3000000 DKK
Submission deadline: 2022-01-28
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbuddet vedrører levering og vedligeholdelse af domæne services. Dette omfatter hosting og fornyelse af koncernens eksisterende domæner samt indkøb, hosting og fornyelse af nye domæner. Endvidere omfatter det drift, support og problemløsning. Aftalen har ved udbudsbekendtgørelse 2021/S 053-133861 været udbudt sammen med en rammeaftale om levering, vedligeholdelse og reparation af certifikater. Det fremgår af udbudsbekendtgørelse 2021/S 053-133861, at den samme leverandør ikke kunne blive tildelt begge rammeaftaler. På baggrund heraf er det ikke muligt for den tilbudsgiver, der fik tildelt rammeaftalen om levering, vedligeholdelse og reparation af certifikater at få tildelt denne rammeaftale.
Forsvarets koncern er for nuværende i besiddelse af ca. 301 domæner med samlet ca. 20 mio. månedlige svar. Der forventes derudover et fremadrettet indkøb af yderligere 106 domænenavne årligt. FMI skal via rammeaftalen have adgang til døgnsupport via både mail og telefon. Leverandøren skal sikre, at FMI's domæner opfylder visse sikkerhedskrav, herunder DNSSEC og DMARC.
Aftalen er indgået af FMI. Alle enheder under Forsvarsministeriet, herunder alle divisioner af Forsvaret i Danmark, som er under Forsvarschefens kommando, er imidlertid berettigede til at benytte Aftalen til indkøb af Leverancen på Aftalens vilkår og betingelser.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlige betalinger. Dette er p.t. lovbkg. nr. 798 fra juni 2007, som stiller krav om elektronisk fakturering. De nærmere betingelser vil fremgå af rammeaftalen.
Der kræves ingen særlig retlig form. Såfremt rammeaftalen tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Rammeaftalen skal udføres under hensyntagen til CSR-krav og den anvendte arbejdsklausul; der henvises til rammeaftalen for yderligere oplysninger.
Vedrørende pkt. II.1.5): Rammeaftalens anslåede værdi er 3 mio. DKK, mens rammeaftalens maksimale værdi er 6 mio. DKK. Forskellen i de angivne beløb er begrundet i usikkerheden om rammeaftalens endelige værdi, jf. nedenfor. Den anslåede værdi er således udtryk for FMI’s mest kvalificerede skøn over rammeaftalens værdi på nuværende tidspunkt, mens den maksimale værdi udtrykker det maksimale træk på rammeaftalen i dens løbetid.
Usikkerheden om rammeaftalens endelige værdi skyldes navnlig en stor udvikling i anvendelse af domænenavne indenfor Forsvarets koncern. Det vides på nuværende tidspunkt ikke, hvor mange domænenavne der bliver behov for at anskaffe. Hertil kommer, at indkøb af domæner til Forsvarets øvrige myndigheder stadig pågår.
Det er en forudsætning for deltagelse i udbudsproceduren, at der anvendes ESPD, jf. udbudslovens § 148. FMI kræver, at tilbudsgiver anvender ESPD som foreløbig dokumentation for, at tilbudsgiver ikke er omfattet af de i udbudslovens §§ 135 og 136 anførte udelukkelsesgrunde.
Tilbudsgiver, og eventuelt deltagerne i en sammenslutning af enheder og/eller støttende enheder, skal anvende den elektroniske version af ESPD, som er tilgængelig på Digitale Udbud-webportalen. ESPD’et skal udfyldes og indgives via Digitale Udbud-webportalen i overensstemmelse med de instrukser, der følger af Digitale Udbud. ESPD’et skal være underskrevet af den støttende enhed. Det er ikke nødvendigt for tilbudsgiver at underskrive sit ESPD-dokument. Såfremt tilbudsgiver er en sammenslutning (konsortier), skal hver deltagers ESPD-dokument være underskrevet af den pågældende deltager. Det er ikke nødvendigt for den deltager, der indgiver tilbuddet, at underskrive sit ESPD-dokument.
Før tildeling af kontrakten kræver FMI, at den tilbudsgiver, til hvem FMI har til hensigt at tildele kontrakten, har afgivet dokumentation for de oplysninger, der er afgivet i ESPD, jf. udbudslovens §§ 151-155.
Såfremt samme juridiske enhed er en del af eller på anden måde deltager i flere tilbud, f.eks. afsender eget tilbud og samtidig deltager i et konsortium, der også afsender tilbud, skal tilbudsgiverne sikre, at samme juridiske enheds deltagelse ikke medfører mulighed for gensidigt at koordinere tilbuddene. FMI forbeholder sig ret til at anmode tilbudsgiverne om at godtgøre over for FMI, at samme juridiske enheds deltagelse ikke kan true gennemsigtigheden og fordreje konkurrencen mellem de bydende.
FMI er forpligtet til at udelukke en tilbudsgiver fra deltagelse i udbudsproceduren, hvis tilbudsgiveren er omfattet af en af de i udbudslovens §§ 135 og 136 nævnte obligatoriske udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Det bemærkes, at visse frivillige udelukkelsesgrunde i direktiv 2014/24/EU om offentlige indkøb er gjort obligatoriske i udbudslovens § 136.
FMI forbeholder sig ret til, men er ikke forpligtet dertil, at anvende fremgangsmåden i udbudslovens § 159, stk. 5, hvis tilbud ikke opfylder udbudsmaterialets formelle krav.


Award value: 3000000